TMI มั่นใจปีนี้พลิกมีกำไรรับผลดีหันเน้นส่งออก-มองหาลงทุนธุรกิจใหม่
TMI มั่นใจปีนี้พลิกมีกำไรรับผลดีหันเน้นส่งออก-มองหาลงทุนธุรกิจใหม่
27 พ.ค. 2558

นายธีระชัย ประสิทธิ์รัตนพร กรรมการผู้จัดการ บริษัท ธีระมงคล อุตสาหกรรม จำกัด (มหาชน) หรือ TMI เปิดเผยว่า การดำเนินงานในปี 58 บริษัทตั้งเป้ารายได้เติบโต 20% จากปีก่อน และมั่นใจว่าในปีนี้จะสามารถพลิกกับมามีกำไรได้ จากปี 57 ที่ขาดทุน1.31 ล้านบาท โดยเริ่มมีทิศทางที่ดีขึ้นตั้งแต่ไตรมาส 1/58 ซึ่งเป็นผลจากการที่บริษัทได้หันมามุ่งเน้นการส่งออก เพื่อเป็นการลดความเสี่ยงในประเทศ โดยหวังเพิ่มสัดส่วนการส่งออกแตะ 20-25% จากปัจจุบันอยู่ที่ 15% โดยส่งออกไปมากกว่า 20 ประเทศ
พร้อมกันนี้บริษัทอยู่ระหว่างการมองหาการลงทุนธุรกิจใหม่ที่เกี่ยวเนื่องกับธุรกิจของหลักของบริษัทเพื่อเป็นการต่อยอดและเพิ่มรายได้ รวมถึงเป็นการลดความเสี่ยงในช่วงที่ยอดขายในธุรกิจหลอดไฟไม่เป็นไปตามเป้าหมาย โดยการขยายธุรกิจจะทำในหลายรูปแบบทั้งการซื้อกิจการ หรือร่วมทุนกับพันธมิตร